Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8701

125. szám, 1966.7.11., 2326/66. o.). – A Finn Köztársaság és a Svéd Királyság legkésőbb 1999. december 31-ig fenntarthatja az erdészeti szaporítóanyagoknak a területükön való forgalmazására vonatkozó nemzeti jogszabályait. – A Finn Köztársaság és a Svéd Királyság 2001. december 31-ig további halasztást kap a fenti, első francia bekezdésben említett átmeneti időszak lejárta előtt felhalmozódott erdészetiszaporítóanyag-készletek kimerítésére. – Az irányelv rendelkezéseinek nem megfelelő szaporítóanyagot – ha az irányelv rendelkezéseivel összhangban eltérő határozatot nem hoznak – nem lehet bevinni a többi tagállam területére, kivéve Finnországot, illetve Svédországot. – A csatlakozás időpontjától azonban a Finn Köztársaságnak és a Svéd Királyságnak alkalmaznia kell az irányelv azon rendelkezéseit, amelyek az irányelvnek megfelelő anyagok a területén való forgalmazásának lehetővé tételét írják elő. – Szükség esetén további átmeneti intézkedéseket kell hozni a Közösség megfelelő eljárásai keretében. 5. 370 L 0457: A Tanács 1970. szeptember 29-i 70/457/EGK irányelve a mezőgazdasági növényfajok közös fajtajegyzékéről (HL L 225. szám, 1970.10.12., 1. o.) és 370 L 0458: A Tanács 1970. szeptember 29-i 70/458/EGK irányelve a zöldségvetőmag forgalmazásáról (HL L 225. szám, 1970.10.12., 7. o.). 2004/60/II. szám – A Finn Köztársaság és a Svéd Királyság legkésőbb 1995. december 31-ig elhalaszthatja a fenti két irányelv alkalmazását a területén azon fajok magjának a területén történő forgalmazása tekintetében, amelyeket a mezőgazdasági növényfajokra és a zöldségnövényfajokra vonatkozó saját nemzeti fajtajegyzékeik felsorolnak, és amelyek hivatalos elfogadása nem a fent említett irányelvek rendelkezéseinek megfelelően történt. Ez alatt az időszak alatt a többi tagállam területén a növényfajták magja nem forgalmazható. – A mezőgazdasági növényfajok és zöldségnövényfajok azon fajtáira, amelyek a csatlakozás időpontjában vagy azt követően mind a Finn Köztársaság, illetve a Svéd Királyság nemzeti fajtajegyzékében, mind a közös fajtajegyzékekben szerepelnek, a fajta tekintetében semmilyen forgalmazási korlátozás nem alkalmazható. – Az első francia bekezdésben említett időszak során fel kell venni a mezőgazdasági növényfajok és zöldségnövényfajok közös fajtajegyzékeibe azokat a fajtákat, amelyek a Finn Köztársaság, illetve a Svéd Királyság nemzeti fajtajegyzékében szerepelnek, és amelyek hivatalos elfogadása a fent említett irányelvek rendelkezéseinek megfelelően történt. 6. 371 L 0161: A Tanács 1971. március 30-i 71/161/EGK irányelve a Közösségen belül forgalmazott erdészeti szaporítóanyagokra vonatkozó külső minőségi előírásokról (HL L 87. szám, 1971.4.17., 14. o.). – A Finn Köztársaság legkésőbb 1999. december 31-ig fenntarthatja az erdészeti szaporítóanyagoknak a területén való forgalmazására irányadó külső minőségi előírásokra vonatkozó nemzeti jogszabályait. – Az irányelv rendelkezéseinek nem megfelelő szaporítóanyagot – ha az irányelv rendelkezéseivel összhangban eltérő határozatot nem hoznak – a többi tagállam területére nem lehet bevinni. – A Finn Köztársaság jogszabályait e tekintetben kiigazítja oly módon, hogy az a fenti időszak lejártával megfeleljen az irányelv vonatkozó rendelkezéseinek. – A csatlakozás időpontjától azonban a Finn Köztársaságnak alkalmaznia kell az irányelv azon rendelkezéseit, amelyek az irányelvnek megfelelő anyagok a területén való forgalmazásának lehetővé tételét írják elő. 7. 393 L 0048: A Bizottság 1993. június 23-i 93/48/EGK irányelve a 92/34/EGK tanácsi irányelv szerinti gyümölcstermő növények szaporítóanyagaira, illetve a gyümölcstermesztésre szánt gyümölcstermő növényekre vonatkozó feltételek jegyzékének kidolgozásáról (HL L 250. szám, 1993.10.7., 1. o.). 8. 393 L 0049: A Bizottság 1993. június 23-i 93/49/EGK irányelve a 91/682/EGK tanácsi irányelvnek megfelelően a dísznövény-szaporítóanyagokra és dísznövényekre vonatkozó követelmények jegyzékének megállapításáról (HL L

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes